KIKštarter – Kreativna Industrija Kamnik

Delavnica: Uspešno oglaševanje na družbenih omrežjih – Strategije in taktike
2025-01-22 17:00 - 20:00 (Europe/Ljubljana)
📢 Vabljeni na delavnico: Uspešno oglaševanje na družbenih omrežjih – Strategije in taktike!
Želite izboljšati svoje oglaševalske kampanje na družbenih omrežjih in povečati svojo prepoznavnost? Pridružite se delavnici »Uspešno oglaševanje na družbenih omrežjih: Strategije in taktike«, kjer boste spoznali ključne tehnike za dosego ciljne publike in povečanje učinkovitosti svojih oglasov.
🗓️ Kdaj: 22. januar 2025, ob 17. uri
📍 Kje: KIKŠtarter, Fužine 134, 1241 Kamnik
Kaj boste izvedeli?
Na delavnici se boste naučili ustvarjati uspešne oglaševalske kampanje na družbenih omrežjih s pomočjo:

Razumevanja algoritmov družbenih omrežij
Ciljanja in segmentacije občinstva
Oblikovanja privlačnih in učinkovitih oglasov
Uporabe različnih formatov oglasov (video, slika, karuseli)
Merjenja in optimizacije oglaševalskih kampa
Praktičnih primerov uspešnih kampanj

Trajanje: 3 ure
Tip delavnice: PRIJAVNI OBRAZEC- KLIK KLIK
Prijave in več informacij: 📧 info@kikstarter.si
Pridružite se nam in izboljšajte svoje oglaševanje na družbenih omrežjih!

Delavnica: Ustvarjanje izobraževalnih video vsebin (za Instagram in TikTok)
2025-06-14 09:00 - 17:00
Ste podjetnik, svetovalec ali strokovnjak, ki ima veliko znanja – a ideja o snemanju videov za družbena omrežja vas spravlja v nelagodje?
Veliko strokovnjakov se izogiba družbenim omrežjem, ker nočejo izgubiti kredibilnosti z vsebinami, ki temeljijo na viralnosti, trendih in površinskih trikih. A prav izobraževalne video vsebine – če so dobro pripravljene – lahko postanejo eden najbolj učinkovitih načinov za grajenje zaupanja, strokovne avtoritete in pristnega stika z občinstvom.
Na tej interaktivni delavnici se bomo skupaj s Kristjanom Kostelecem sprehodili skozi ključne korake ustvarjanja učinkovitih kratkih videov, prilagojenih za platforme kot so TikTok, Instagram in Facebook. Poudarek bo na vsebinsko bogatem, strokovnem in avtentičnem pristopu, ne na sledenju trendom.
Delavnica vključuje:

Uvodni del: pomen izobraževalnih vsebin in kako se jih lotiti kot strokovnjak
Poglobljen pregled ustvarjalnega procesa:

izbor primerne teme in oblikovanje jedrnatega sporočila
kako napisati jasen, privlačen scenarij
kaj je dober »hook« in zakaj je ključen
snemanje z osnovno opremo in brez tehnične panike
urejanje, objavljanje in delo z algoritmi

Praktični del: delo v parih ali manjših skupinah na vaših konkretnih primerih
Nasveti za nastop pred kamero in učinkovito uporabo AI orodij
Po delavnici: možnost individualnega povratnega komentarja na vaše prve video vsebine

Delavnico vodi:Kristjan Kostelec, ustvarjalec z več kot 1000 objavljenimi videi in 10+ milijoni ogledov, ki stoji za uspešnimi profili, kot je Med Zdravje ter projekti s področij mikrobioma, prehrane, vzgoje in še mnogo več. Poglobljeno razume, kako naj strokovnjaki učinkovito in naravno komunicirajo svoje znanje skozi video vsebine.
Nikolaja Škrjanec, vodja Zadruge KIKštarter, ki bo predstavila tudi ostala področja pridobivanja digitalnih kompetenc kot so:

Brskanje, iskanje in vrednotenje podatkov – iskanje virov, navodil, predlog,
Upravljanje informacij in digitalnih vsebin – ustvarjanje, shranjevanje in urejanje spletne vsebine,
Interakcija in sodelovanje z uporabo digitalnih tehnologij – uporaba spletnih orodij, platform, sodelovanje z mentorji,
Varnost osebnih podatkov in naprav – zaščita strani, dostopov, zasebnosti,
Reševanje tehničnih težav in kreativna uporaba digitalnih tehnologij – samostojna uporaba gradnikov, prilagajanje postavitve, urejanje dizajna.

Komu je delavnica namenjena?Samostojnim podjetnikom, malim podjetjem, mentorjem in posameznikom, ki želite svoje znanje in izkušnje prenesti med širšo publiko – na način, ki ohranja vašo kredibilnost in osebno pristnost. Delavnica je za osebe starejše od 30. let brezplačna, saj je sofinancirana s sredstvi Evropske unije in Ministrstva za digitalno preobrazbo.
Število mest na delavnici je omejeno, zato je obvezna predhodna prijava. Prosimo, da imnate s sseboj tudi mobilni telefon, saj boste le tako največ odnesli od delavnice in prejeto znanje uporabili v praksi.
Prijave in informacije:KLIK KLIK
Operacija “Digitalni heroji 30++” je zasnovana tako, da udeležencem omogoči pridobitev ključnih digitalnih kompetenc, ki so potrebne za učinkovito uporabo digitalnih tehnologij v vsakdanjem življenju in na delovnem mestu. S pomočjo širokega spektra izobraževalnih vsebin, ki pokrivajo vse vidike digitalne pismenosti, bodo udeleženci opremljeni z znanji in veščinami, ki jim bodo pomagale v digitalnem svetu. Sodelovanje med različnimi partnerji v projektu zagotavlja, da bodo vsebine kakovostne in prilagojene potrebam udeležencev.
Pridružite se operaciji “Digitalni heroji 30++” in postanite digitalni heroj v svojem vsakdanjem življenju in na delovnem mestu!
